Menntasjóðsfrumvarpið – skref í rétta átt Þórunn Sveinbjarnardóttir Þórunn Sveinbjarnardóttir Auglýsing BHM hefur lengi barist fyrir breytingum á námslánakerfinu . Ríkisvaldið á að styðja myndarlega við bakið á þeim sem ákveða að leggja stund á háskólanám enda er það fjárfesting sem skilar sér margfalt til baka í formi hagsældar og bættra lífsgæða almennt í samfélaginu . Um leið á stuðningskerfið að stuðla að jöfnum tækifærum til menntunar , óháð efnahag , kyni , fjölskylduaðstæðum og samfélagsstöðu að öðru leyti . Frumvarpið gerir ráð fyrir að tekið verði upp blandað kerfi lána og styrkja , meðal annars að norskri fyrirmynd . Fram kemur í frumvarpinu að markmiðið með nýju kerfi sé að tryggja hagsmuni námsmanna á Íslandi betur en gert hefur verið . BHM fagnar frumvarpinu og telur að þær breytingar sem þar er mælt fyrir um séu almennt jákvæðar og til bóta miðað við núverandi kerfi . Einnig má nefna að samkvæmt frumvarpinu munu námsmenn með börn á sínu framfæri bæði geta fengið styrk og lán vegna þeirra . BHM telur að stuðningur ríkisins vegna barna námsmanna eigi alfarið að vera í formi styrks . Samkvæmt frumvarpinu verða vextir á námslánum breytilegir . Nauðsynlegt er að sett verði þak á vextina til að fyrirbyggja að námsmenn verði látnir bera kostnaðinn af mögulegum efnahagsáföllum í framtíðinni . Þá telur BHM að tryggja þurfi að lántakar þurfi ekki að greiða af námslánum eftir að starfsævinni lýkur en þetta er ekki tryggt í frumvarpinu . Samkvæmt því verða námslán ótímabundin og fyrnast ekki , líkt og í núverandi kerfi . Við viljum að eftirstöðvar námsláns falli niður þegar lífeyristökualdri er náð eða þegar greitt hefur verið af láni í 40 ár .